Har du et naturgasfyr med klimastyring, kan du måske spare gode penge på at sænke anlæggets varmekurve, uden at der bliver koldere i huset. Mange nyere naturgasfyr har klimastyring, som sender en besked til gasfyret om, hvornår det skal producere varme og hvor meget. Det sker ud fra en såkaldt varmekurve, som i mange tilfælde er indstillet lidt højere af hensyn til driftsstabiliteten. Hvis det er tilfældet, kan en justering måske give samme varme for færre penge. Test nemt selv, om du kan sænke varmekurven, uden at rumtemperaturen falder: 1. Vælg en dag hvor udetemperaturen er cirka 0 grader 2. Sæt dine radiatorer i stuen på cirka 3,5 3. Parallelforskyd naturgasfyrets varmekurve en tak nedad 4. Hold øje med, om temperaturen i stuen falder i løbet af et par timer 5. Gentag eventuelt øvelsen, indtil du rammer en kurve, der ikke kan holde en rumtemperatur på 20-21 grader.